CELEX: 62007TN0327
Language: hu
Date: 2007-08-29 00:00:00
Title: T-327/07. sz. ügy: 2007. augusztus 29-én benyújtott kereset – Patrick Holding kontra OHIM – Cassera (PATRICK EXCLUSIVE)

20.10.2007   
            
            
               HU
            
            
               Az Európai Unió Hivatalos Lapja
            
            
               C 247/39
            
         2007. augusztus 29-én benyújtott kereset – Patrick Holding kontra OHIM – Cassera (PATRICK EXCLUSIVE)
   (T-327/07. sz. ügy)
   (2007/C 247/64)
   A keresetlevél nyelve: angol
   Felek
   
      Felperes: Patrick Holding ApS (Fredensborg, Dánia) (képviselő: J. Løje ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Cassera SpA (Milan, Olaszország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2007. június 28-án hozott határozatát (R 727/2006-2. sz. ügy), és utasítsa az alperest a vitatott védjegy lajstromozására;
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „PATRICK EXCLUSIVE” ábrás védjegy a 25. osztályba tartozó áruk tekintetében – 3 063 427. sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: Cassera SpA.
   
      A hivatkozott védjegy vagy megjelölés: A „G. PATRICK” közösségi, nemzeti és nemzetközi ábrás és szóvédjegyek a 24. és 25. osztályba tartozó áruk tekintetében.
   
      A felszólalási osztály határozata: A felszólalásnak teljes egészében helyt ad.
   
      A fellebbezési tanács határozata: A fellebbezést elutasítja.
   
      Jogalapok: A 40/94 tanácsi rendelet 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye.